İrina Novinskaya

İrina Petrovna Novinskaya — nasir, tərcüməçi, 1988-ci ildən Azərbaycan Yazıçılar Birliyinin üzvü, Azərbaycan Jurnalistlər Birliyinin üzvü (1959), Azərbaycan SSR əməkdar mədəniyyət işçisi (1972).

 Həyatı 
İrina Novinskaya 1923-cü il iyunun 12-də Azərbaycanın Hacıqabul stansiyasında qulluqçu ailəsində anadan olmuşdur. Tbilisi şəhərində orta məktəbi bitirmişdir (1930–1941). Gürcüstan Bədaye Akademiyasının qrafika fakültəsinin ikinci kursunda ikən İkinci Dünya müharibəsi başladığından Sovet ordusu sıralarına könüllü daxil olmuş, topçular polkunda, xüsusi rabitə batalyonunda, hava hücumuna qarşı müdafiə ordu qərargahında hərbi xidmətdə olmuşdur (1942–1945). Tərxis olunduqdan sonra ADU-nun filologiya fakültəsində təhsilini davam etdirmişdir (1946–1951). "Molodyoj Azerbaydjana" qəzetinin əməkdaşı kimi jurnalistlik fəaliyyətinə başlamışdır. Sonra "Bakinskiy raboçiy" qəzeti redaksiyasında təbliğat və təşviqat şöbəsinin xüsusi müxbiri olmuşdur. Həmin vaxtdan ilk hekayələrini və Azərbaycan ədəbiyyatından tərcümələrini dövri mətbuatda çap etdirir. Azərbaycan Jurnalistlər İttifaqı İdarə Heyətinin üzvü, Mətbuat Yeniliyi Agentliyinin müxbiri olmuşdur. Bakı şəhəri və Səbayel rayonu zəhmətkeş deputatları Sovetlərinin deputatı seçilmişdir (1971–1979). Səməd Vurğun adına Azərbaycan Dövlət Rus Dram Teatrında direktor (1968–1979), "Gənclik" nəşriyyatında redaktor (1979–1987) olmuşdur. Xidmətlərinə görə "Azərbaycan SSR əməkdar mədəniyyət işçisi" fəxri adı ilə (7 fevral 1972), II dərəcəli "Vətən müharibəsi" ordeni (1985), beş medal və iki dəfə Azərbaycan Ali Soveti Rəyasət Heyətinin fəxri fərmanı ilə təltif edilmişdir.

 Əsərləri 
 Первые десять (сборник стихов). Баку: Азернешр, 1964, 107 стр.
 Адажио из "Лебединого" (сборник стихов). Баку: Гянджлик, 1981, 105 стр.
 На чужом пиру (повесть). Баку: Гянджлик, 1982, 84 стр.
 Её джинсовое счастье. Баку: Гянджлик, 1983, 183 стр. (совместно)
 Композиция на военную тему. Баку: Язычы, 1988 126 стр.

 Tərcümələri 
 С.Велиев. Жемчужный дождь. М.: Советский писатель, 1958, 309 стр.
 С.Велиев. Узлы. М.: Советский писатель, 1967, 381 стр.
 С.Велиев. Керченское утро. М.: Советский писатель, 1972.
 С.Велиев. Седьмая дочь Амины. М.: Советский писатель, 1974.
 А.Ахмедова. Этот странный жёлтый свет. М.: Советский писатель, 1987, 348 стр.

Kateqoriya:Azərbaycan yazıçıları
Kateqoriya:Azərbaycan tərcüməçiləri
Kateqoriya:Azərbaycan jurnalistləri
Kateqoriya:Azərbaycan qadın jurnalistləri
Kateqoriya:Azərbaycan Yazıçılar Birliyinin üzvləri
Kateqoriya:Azərbaycan Jurnalistlər Birliyinin üzvləri
Kateqoriya:Bakı Şəhər Xalq Deputatları Sovetinin deputatları
Kateqoriya:26 Bakı Komissarı Rayon Xalq Deputatları Sovetinin deputatları
Kateqoriya:Hacıqabulda doğulanlar